‘અમારા ઘરમાં તેમને બાપજી કહેતા.’ તેમ કહેતા શાહરુખ ખાન કહે છે, ‘હું ખુશ કિસ્મત છું કે તેમને મળવાની તક મળી. અમે કવિતા, રાજનીતિ અને ફિલ્મો વિશે ઘણી વાતો કરી હતી. મારા જીવનને બાપજીએ પ્રભાવિત કર્યું છે. દેશે એક પિતાતુલ્ય વ્યક્તિને કાયમ માટે અલવિદા કહી છે. મને તેમની એક કવિતાને ફિલ્મી પરદે ઉતારવાનો મોકો મળ્યો હતો. અંગત રીતે મેં મારા બાળપણનો એક ભાગ હસવાનું, શીખવાનું અને કવિતાઓની યાદોને કાયમ માટે ગુમાવી દીધી છે.’ ‘મારા માટે તો તેમનાથી બેસ્ટ ભારતનું નેતૃત્વ કોઈ ના કરી શકે, તે બેસ્ટ લીડર હતા.’ જ્હોન અબ્રાહમના આ શબ્દો સ્પષ્ટ કરે છે કે તે અટલજીને કેટલું ચાહતો હશે. ફિલ્મકાર સુભાષ ધાઈ કહે છે, ‘પરદેશ ફિલ્મના મ્યુઝિક રિલીઝમાં અટલજી આવ્યા હતા અને મને કહ્યું હતું કે, પરદેશ જાઓ અને ત્યાં દેશની સ્ટોરી સંભળાવો. ત્યારે મેં કહ્યું હતું કે, પરદેશ ફિલ્મ તેવી જ છે.’